Legetøjsfirmaet Maileg kræver stor erstatning fra Aalborg Chokoladen.

Stridigheden mellem Maileg og den nordjyske virksomhed Aalborg Chokoladen fortsætter. Nu gør Legetøjsfirmaet alvor af sine ord. Maileg har nemlig valgt at slæbe Aalborg Chokoladen i retten. Årsagen er såre simpel. De mener, at Aalborg Chokoladen har plagieret syv af deres figurer, som indgik i chokoladevirksomhedens juleæsker og julekalendere. Derfor forlanger de nu 450.000 kroner i erstatning. Kan du se forskel? Træk og se figurerne her (artiklen fortsætter under billederne) Stor uenighed De to parter har forsøgt at indgå et forlig, men det er ikke lykkes. - Det var svært for dem at få pengene op ad lommen. Vi var ret uenige om, hvad det skulle koste, fortæller Johan Løje, der er advokat for virksomheden Maileg og fortsætter: - Krænkelsen er der ikke nogen diskussion om efter min opfattelse. Altså om det er Aalborg Chokoladen eller det grafiske firma, det må de jo løse. Hos Aalborg Chokoladen er de noget rystet over sagens udvikling. - Jeg synes, at det er helt til grin. Jeg føler, vi sidder ude på åbent hav uden årer. Vi blev ringet op og gjort opmærksomme på, at nogle af de figurer, som var på en del af vores emballage, lignede deres, og det kunne jeg ikke forstå noget af, siger John Aslak Jensen, direktør hos Aalborg Chokoladen. - Jeg går ud fra, at når man sætter et reklamebureau til at lave noget, så har de styr på sådan nogle ting, fortæller han. - Helt ude af proportioner Direktøren mener dog heller ikke, at deres emballage ligner Mailegs og understreger, at det måske drejer sig om tre procent. Han anerkender dog, at der er ligheder med nogle af figurerne. Aalborg-virksomheden tilbød derfor Maileg, hvad de mente, var fair, men det valgte legetøjsfirmaet at takke nej til. - Det er kørt helt ud af proportioner. Vi behøver ikke have nogle til at brande vores navn, og vi behøver at kopiere andre. Vi ved, hvad vi står for. Det er det vigtigste for mig, siger han. Direktøren frygter, at sagen får store konsekvenser for firmaet. Foruden den potentielle erstatning kan virksomheden også risikere at skulle betale store advokatregninger. Derudover kan det ende med, at de skal kassere emballage på lager til en værdi af 500.000 kroner. Mailegs advokat Johan Løje forventer, at sagen bliver berammet en hovedforhandling engang i slutningen af året. Det er ikke lykkes TV2 Nord at komme i kontakt med det grafiske bureau, som har lavet illustrationerne.